اذاعه القاهره الكبرى هى واحده من الاذاعات التابعه لشبكه الاذاعات الاقليميه التابعه للاذاعه المصريه, و بتضم اذاعات محليه و اقليميه بتبث من عده محافظات مصريه زى اذاعه الاسكندريه (وهى أقدم المحطات الاذاعيه) و اذاعه مطروح و اذاعه وسط الدلتا (طنطا) و التردد الخاص بيها هو 102.2 اف ام. وعلى النايل سات 11765 أفقى. ابتدت اذاعه القاهره الكبرى فى الأول من أبريل سنه 1981 و مقرها فى 4 ش الشريفين مقر الاذاعه القديمه جنب البورصه المصريه فى الدورين الرابع و السادس فى المبنى العريق اللى بيحمل عبق الماضى الجميل. و برغم التجديدات اللى دخلت المبنى و استوديوهاته, فالاذاعه بتحتفظ ببعض التراث زى استديو الدراما, و فى المبني دا ألقى محمد انور السادات بيان الثوره و غنت ام كلثوم ومحمد عبد الوهاب وعبد الحليم حافظ و أنتجت فيه أحلى البرامج و المسلسلات و السهرات الدراميه.